Lover gratis buss på krisedager

Neste vinter må du betale 225 kroner i rushtidsavgift på dager med høy luftforurensing. Men hvis du lar du bilen stå, er buss og bane gratis.

Publisert Publisert 11. februar 2016

HØY TAKST: Byrådsleder for byutvikling, Anna Elisa Tryti, innfører rekordhøyebompengetakser på enkeltdager. ARKIVFOTO: TOR HØVIK/ØRJAN DEISZ

Denne artikkelen er over fire år gammel

1. februar i år innførte Bergen kommune en bompengetaks i rushtiden på 45 kroner i rushtiden. Neste år blir den taksten femdoblet på dager med høy luftforurensing. Det forteller byutviklingsbyråd Anna Elisa Tryt. Sammen med Hordaland fylkeskommune legger byrådet fredag frem en sak for å bedre luftkvaliteten i byen.

Men med planen følger det også med en gulrot. I samarbeid med fylkeskommunen skal det neste vinter innføres gratis buss og bane på de verste dagene.

— Vi definerer høy luftforurensning som overskridelser av grenseverdier på nitrogendioksid eller svevestøv. Og da med sansynlig varighet på to dager eller mer, sier Anna Elia Tryti.

450 kroner

Hun forteller at Bergen er den første byen som prøver ut denne hjemmelen i veiloven.

— Sånn sett vil jeg si at vi er best i klassen. Det vi foreslår er basert på de faglige rådene, sier hun.

GRATIS BUSS: Byrådet gjør det dyrt med bil og billig med buss på dager med høy luftforurensing.

For personbiler blir bompengetaksen 225 kroner i rushtiden og 90 kroner ellers på døgnet. For tunge kjøretøy blir taksten dobbel så høy.— Men frem mot iverksetting så skal mulige unntaksordninger for vare- og nyttetransport vurderes., sier Tryti

Gulrot

Tryti forteller at beregninger viser at en tredobling av taksten ville gitt en trafikkreduksjon på 23 prosent, mens det med en femdobling økes til 43 prosent.

— For at dette skal være noen vits, så må det være på det nivået. På disse dagene tilbys det gratis kollektivtransport. Det er jo tenkt finansiert med dette overskuddet. Dette er ikke gjort for å tjene penger. Vi kobler det opp mot gulrot.

— Har fylkeskommunen nok busser til dette tiltaket?

— De må bruke den kapasiteten de har. Og jeg har også forstått det slik at de kan hente inn ekstra materiell innenfor en responstid på 24 timer. Jeg er veldig glad for det gode samarbeidet, sier Tryti.

Publisert Publisert: 11. februar 2016 22:33